作者：蔡伸
词牌/韵律：飞雪满群山

paragraphs: 绝代佳人，幽居空谷，绮窗森玉猗猗。
小舟双桨，重寻旧约，洞房宛是当时。
夜阑红烛暗，黯相对、浑如梦里。
旋烘鸳锦，尘生绣帐，香减缕金衣。
须信有、盟言同皎日，□利牵名役，事与君违。
□君已许，今生来世，两情到此奚疑。
彩鸾须凤友，算何日、丹山共归。
未酬深愿，绵绵此恨无尽期。